ⴷⵓⵎⵉⵏⵉⴽⵓ ⴳⵉⵔⵍⴰⵏⴷⴰⵢⵓ

ⴷⵓⵎⵉⵏⵉⴽⵓ ⴳⵉⵔⵍⴰⵏⴷⴰⵢⵓ (1449 – 11 ⵉⵏⵏⴰⵢⵔ 1494) ⵉⴽⴽⴰ ⵜ ⵏⵏ ⵉⴳⴰ ⵢⴰⵏ ⵓⵎⴽⵍⴰ ⴰⵟⴰⵍⵢⴰⵏⵉ. ⵉⴽⵯⵍⴰ ⴰⵎⵎⴰⵙ ⵏ ⵜⵍⵙⵍⴰⵍⵉⵜ (ⴰⵜⵜⴰⵢⵏ ⵏ 1400-1600) ⵖ ⴼⵍⵓⵔⵉⵏⵙⴰ. ⵉⴽⴽⴰⵜⵉⵏⵏ ⵉⵙⵜⴰⵡⵀⵎⵎⴰ ⴱⴰⵀⵔⴰ ⵖ ⵓⵣⵎⵣ ⵏ ⵜⵍⵙⵍⴰⵍⵉⵜ. ⵉⴳⴰⴷ ⵖ 1480 ⵣⵓⵏ ⴷ ⵉⵎⴽ ⴰⵏⵏ ⴰⵏⴰⵥⵓⵔ ⵏ ⴱⵓⵔⵜⵔⴰⵉⵜⵙ ⵓⵏⵚⵉⴱ ⴷⴰⵔ ⵢⵉⵏⵙⴱⴰⵖⵓⵔⵏ ⵏ ⴼⵍⵓⵔⵉⵏⵙⴰ. ⵉⴽⴽⴰⵜⵉⵏⵏ ⵢⴰⵎⵓ ⴳⵀⵉⵔⵍⴰⵏⴷⴰⵉⵓ ⵖ ⵓⵢⵏⵏⴰ ⵎⵉ ⵜⵜⵉⵏⵉⵏ "ⵜⴰⵙⵓⵜ ⵜⵉⵙ ⴽⵕⴰⴹⵜ" ⵏ ⵜⵍⵙⵍⴰⵍⵉⵜ ⵜⴰⵡⴼⵍⵓⵔⵉⵏⵙⵉⵢⵜ, ⵏⵜⵜⴰ ⴷ ⴼⵔⵔⵓⵛⵛⵀⵉⵓ, ⴰⵢⵜⵎⴰⵜⵏ ⴱⴰⵍⵍⴰⵉⵓⵍⵓ ⴷ ⵙⴰⵏⴷⵔⵓ ⴱⵓⵜⵜⵉⵛⵍⵍⵉ. ⵉⵙⴰⵍⴰ ⴳⵀⵉⵔⵍⴰⵏⴷⴰⵉⵓ ⵢⴰⵜ ⵜⵙⴰⵡⵔⵜ ⵉⵎⵇⵇⵓⵔⵏ ⵉⵙⵓⴳⵔⵏ ⵖ ⴰⵎⵓⵏⴻⵏ ⴰⵢⵜⵎⴰⵙ ⵙ ⵙⵉⵏ ⴷⴰⴼⵉⴷ ⴷ ⴱⵏⴷⵜⵜⵓ ⴳⵀⵉⵔⵍⴰⵏⴷⴰⵉⵓ, ⴰⵙⵍⵉⴼ ⵏⵏⵙ ⴱⴰⵙⵜⵉⴰⵏⵓ ⵎⴰⵉⵏⴰⵔⴷⵉ ⵓ ⵙⴰⵏ ⴳⵉⵎⵉⴳⵏⴰⵏⵓ, ⴷ ⵉⵡⵡⵉⵙ ⵔⵉⴷⵓⵍⴼⵓ ⴳⵀⵉⵔⵍⴰⵏⴷⴰⵉⵓ ⴹⴰⵔⵜ. ⴽⴽⴰⵏ ⴷ ⵎⵏⵏⴰⵡ ⵢⵉⵎⵃⴹⴰⵔⵏ ⵜⴰⵙⴰⵡⵔⵜ ⵏ ⴳⵀⵉⵔⵍⴰⵏⴷⴰⵉⵓ, ⴳⵉⵙⵏ ⵎⵉⵛⵀⵍⴰⵏⴳⵍⵓ ⵏⵏⴰ ⴱⴰⵀⵔⴰ ⵉⵜⵜⵢⴰⵡⵙⵙⴰⵏⴻⵏ. ⵜⴰⵎⵓ ⵜⵎⴼⴽⵉⵢⵜ ⵏ ⴳⵀⵉⵔⵍⴰⵏⴷⴰⵉⵓ ⵙ ⵡⵓⵥⵍⴰⵢ ⵖ ⵜⵣⵎⵔⵜ ⵏⵏⵙ ⵏ ⵡⴰⴷ ⵉⵣⵣⵓⴳⵣ ⵉⴳⵍⴰⵎⵏ ⵏ ⵜⵓⴷⵔⵜ ⵖ ⵓⵣⵎⵣ ⵏⵏⵙ ⴷ ⵜⴼⵙⵉⵔⵉⵏ ⵏ ⵡⴰⵡⵔⵉⴽⵏ ⵊⴰⵊ ⵉⵙⴰⵜⴰⵍⵏ ⵏ ⵢⵉⵎⴰⵍⵍⴰⵙⵏ ⵉⵙⴳⴷⴰⵏⴻⵏ ⴰⵍⵜⵓ, ⵜⴰⵖⴰⵡⵙⴰ ⵏⵏⴰ ⴰⵙ ⴷ ⵉⴼⴽⴰⵏ ⵢⴰⵜ ⵛⵛⵏⵄⵜ ⵉⴳⴰⵏ ⵜⴰⴽⵙⵡⴰⵜⵜ ⴷ ⵓⴳⵓⴷⵉ ⵏ ⵜⵙⵇⵇⵉⵎⵉⵏ ⵜⵉⵅⴰⵜⴰⵔⵉⵏ.

ⵉⵙⴰⵖⵓⵍⵏ

ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)